Ivan Cavaleiro

Ivan Ricardo Neves Abreu Cavaleiro (sündinud 18. oktoobril 1993 Vila Franca de Xiras) on Portugali jalgpallur, kes mängib Inglismaa kõrgliiga klubis Fulham. Tema mängupositsioon on äärepoolkaitsja, kuid ta võib mängida ka ründajana.

Ta alustas profikarjääri Lissaboni Benficas, mille noorteakadeemiaga oli ta liitunud 2007. aastal. Hooaegadel 2012–13 ja 2013–14 mängis ta Benfica duubelmeeskonnas Portugali esiliigas, lüües vastavalt 12 ja 10 väravat. Debüüdi Benfica esindusmeeskonnas tegi ta 19. oktoobril 2013 Portugali karikamängus CD Cinfãese vastu. Neli päeva hiljem mängis ta UEFA Meistrite Liiga alagrupimängus PAE Olympiakóse vastu. Ainsa värava lõi ta Benfica meeskonnas 15. jaanuaril 2014 Taça da Liga mängus Leixõese vastu.

Hooaja 2014–15 veetis Cavaleiro Hispaania kõrgliiga klubis Deportivo La Coruña, lüües liigas kolm väravat. 2015. aasta juulis sõlmis ta lepingu Prantsusmaa kõrgliiga klubiga Monaco.

2016. aasta augustis liitus ta Inglismaa esiliiga Wolverhampton Wanderersiga. Kaks esimest hooaega veetis ta Wanderersiga Inglismaa esiliigas. Hooajal 2017–18 võideti esiliiga ja tõusti kõrgliigasse. Cavaleiro lõi sel hooaja liigas üheksa väravat.

2019. aasta juulis suundus ta Wolverhampton Wanderersist laenule Fulhami. 2020. aasta jaanuaris sõlmis ta klubiga püsiva, nelja ja poole aasta pikkuse lepingu.

Debüüdi Portugali jalgpallikoondises tegi Cavaleiro 28. veebruaril 2014 sõprusmängus Kameruni vastu.

Saavutused 
Benfica
Primeira Liga: 2013–14
Taça de Portugal: 2013–14
Taça da Liga: 2013–14
Wolverhampton Wanderers
EFL Championship: 2017–18

Välislingid 

Portugali jalgpallurid
Lissaboni Benfica jalgpallurid
Deportivo La Coruña mängijad
AS Monaco FC jalgpallurid
Wolverhampton Wanderers FC mängijad
Fulham FC mängijad
Primeira Liga mängijad
La Liga mängijad
Ligue 1 mängijad
Premier League'i mängijad
The Championshipi mängijad
Sündinud 1993